作者:靈澈
標題:句
內容:松樹有死枝，塚上唯莓苔。石門無人入，古木花不開。綠竹歲寒在，故人衰老多。月色靜中見，泉聲深處聞。古觀茅山下，諸峰欲曙時。真人是黃子，玉堂生紫芝。禪門至六祖，衣缽無人得。古墓碑表折，荒壟松柏稀。秋深知氣正，家近覺山寒。山僧不記重陽日，因見茱萸憶去年。今非古獄下，莫向鬥邊看。海月生殘夜，江春入暮年。窗風枯硯水，山雨慢琴絃。